ออมสินฟันกำไร 11 เดือน 2 หมื่นล้าน
นายธัชพล กาญจนกูล รองผู้อำนวยการธนาคารออมสินอาวุโส รักษาการแทนผู้อำนวยการธนาคารออมสิน เปิดเผยผลประกอบการธนาคารช่วง 11 เดือน ปี 2557 มีกำไรสุทธิหลังหักโบนัส 2.04 หมื่นล้านบาท สูงกว่าเป้าหมายที่ตั้งไว้ทั้งปี 1.9 หมื่นล้านบาท ส่วนสำคัญมาจากรายได้ดอกเบี้ยจากการขยายตัวของสินเชื่อ และการบริหารสินทรัพย์และหนี้สินอย่างมีประสิทธิภาพ รวมถึงการติดตามและปรับปรุงคุณภาพหนี้ให้ดีขึ้น
29 ต.ค. 2565

นายธัชพล กาญจนกูล รองผู้อำนวยการธนาคารออมสินอาวุโส รักษาการแทนผู้อำนวยการธนาคารออมสิน เปิดเผยผลประกอบการธนาคารช่วง 11 เดือน ปี 2557 มีกำไรสุทธิหลังหักโบนัส 2.04 หมื่นล้านบาท สูงกว่าเป้าหมายที่ตั้งไว้ทั้งปี 1.9 หมื่นล้านบาท ส่วนสำคัญมาจากรายได้ดอกเบี้ยจากการขยายตัวของสินเชื่อ และการบริหารสินทรัพย์และหนี้สินอย่างมีประสิทธิภาพ รวมถึงการติดตามและปรับปรุงคุณภาพหนี้ให้ดีขึ้น
ทั้งนี้ ธนาคารมีรายได้ดอกเบี้ยสุทธิ 5.11 หมื่นล้านบาท เพิ่มขึ้นจากปีก่อน 1,333 ล้านบาท มีเงินให้สินเชื่อทั้งสิ้น 1.81 ล้านล้านบาท เพิ่มขึ้น 1.68 แสนล้านบาท รายได้จากการดำเนินงาน 3,378 ล้านบาท  สูงกว่าแผนงานของธนาคาร ที่ตั้งเป้าหมายไว้ 2,900 ล้านบาท ขณะที่รายได้ค่าธรรมเนียมอยู่ที่ 3,590 ล้านบาท สูงขึ้น 235 ล้านบาท ส่วนใหญ่มาจากรายได้ค่าธรรมเนียมเงินกู้และค่าธรรมเนียมจากธุรกิจอิเล็กทรอนิกส์ โดยมีสินทรัพย์รวม 2.21 ล้านล้านบาท ส่วนสภาพคล่องอยู่ที่ 1.3 แสนล้านบาท ด้านหนี้ไม่ก่อให้เกิดรายได้ (เอ็นพีแอล) ลดลงอยู่ที่ 1.52% ของสินเชื่อรวม และคาดว่าสิ้นปี 2557 จะลดลงเหลือ 1.3-1.4%
ธนารักษ์สำรองเหรียญกษาปณ์ช่วงปีใหม่
นายนริศ ชัยสูตร อธิบดีกรมธนารักษ์ เปิดเผยว่า กรมธนารักษ์ได้เตรียมการผลิตเหรียญกษาปณ์ทุกชนิดราคาสำรองไว้อย่างเพียงพอในช่วงปีใหม่ และได้สั่งการให้บริการจ่ายแลกเหรียญกษาปณ์ทั้งในส่วนกลางและสำนักงานธนารักษ์พื้นที่ ที่ศูนย์บริหารจัดการเหรียญ (HUB) ทั้ง 6 แห่ง ใน จ.เชียงใหม่ นครสวรรค์ อุบลราชธานี ขอนแก่น สุราษฎร์ธานี และสงขลา โดยเตรียมสำรองเหรียญชนิดราคาต่างๆ ไว้ให้บริการประชาชน ผู้ประกอบการรายย่อย และร้านค้าต่างๆ เพื่อให้มีเหรียญทุกชนิดราคาเพียงพอตามความต้องการสำหรับวันหยุดยาวที่จะมาถึง ขณะที่ในปีหน้ามีแผนผลิตเหรียญทุกชนิดราคา 1,780.030 ล้านเหรียญ